recursal/SuperWikiNEXT-32B huggingface dataset:
สำหรับthe American pole vaulter ดูที่ Jeremy Scott (athlete)

**เจเรมี สก็อตต์** เป็นนักออกแบบเสื้อผ้า สัญชาติ สหรัฐอเมริกา

ประวัติ
-------

เจเรมี สก็อตต์ เกิดในปี พ.ศ. 2518 ที่เมือง Kansas City, Missouri.

หลังจบการศึกษาที่ Pratt Institute ในมหานครบูคลิน นิวยอกซ์ ทางด้านการออกอบบเสื้อผ้าเข้าทำงานครั้งแรกใน งานเดินแบบ ปี พ.ศ. 2534 ในงาน Paris Fashion Week ของนิตยสาร *Vogue* และได้รับคัดเลือก ได้นำชุกจัดแสดงในปีถัดมาอีกด้วย งานช่วง ชุดฤดูใบไม้ผลิ ปี พ.ศ. 2544 ในคอลเล็กชั่นชุด "a witty reply to all his detractors,โดยใช้ความโดดเด่นในการออกแบบ"

ในวันที่ 13 กรกฎาคม 2010 Jeremy ปรากฏตัวใน The Young and the Restless ด้วยตัวเขาเอง เขาเป็นที่รู้จักในฐานะเพื่อนสนิทของ CL หัวหน้า งวงของเกิร์ลกรุ๊ปเกาหลี 2ne1 เขาให้เสื้อผ้าเป็นของขวัญแก่เธอและผู้หญิงอื่นๆด้วย เขาปรากฏตัวใน 2NE1 TV Season 2 (เรียลริตี้โชว์ของชีวิต 2ne1 ระหว่างออกอัลบั้มใหม่ล่าสุดของพกเขา) กับ Will.i.am แห่ง The Black Eyed Peas ปรากฏตัวกับ 2ne1 เช่นกัน ในพฤศจิกายน 2010 O'live OnStyle Sytle Icon Awards ซึ่ง Scott จะปรากฏตัวในงานเพื่อมอบรางวัลให้ 2ne1 วงผู้หญิงที่ทันสมัยที่สุด

การทำงาน
--------

ในเดือนตุลาคม พ.ศ. 2556เจเรมี สก็อตต์ได้เข้าเซ็นสัญญาจ้างเป็นนักออกแบบเสื้อผ้าให้กับแบรด์ Moschino's โดยรับตำแหน่ง Creative Director, ได้รับการเลือกชุดที่ออกแบบไปจัดแสดงการเดินแบบในช่วง ฤดูใบไม้ร่วมในปี พ.ศ. 2557  โดยชุดที่จัดแวดง เป็นแนวการออกแบบ กึ่งเรื่องเพศ และ หมี ของเล่น

ซูปเปอร์โบล์ ครั้งที่ 49
------------------------

In  January 2015, Scott collaborated with pop star Katy Perry to create the costumes for her Super Bowl XLIX Half Time show performance.

อ้างอิง
-------

1. ↑  William van Meter (30 November 2011). "Jeremy Scott, Fashion's Last Rebel". *The New York Times*. สืบค้นเมื่อ 26 April 2013.  
"New York Fashion Week Fall 2012: Jeremy Scott logs on to the '90s". *The Los Angeles Times*. 16 February 2012. สืบค้นเมื่อ 6 July 2012.  
Drew Grant (15 February 2012). "Backstage at Jeremy Scott's Fashion Week Show: Bart Simpson, Vicodin, and Missing iPads". *The New York Observer*. สืบค้นเมื่อ 6 July 2012.  
Leslie Price (12 March 2012). "Racked.com". สืบค้นเมื่อ 6 July 2012.
2. ↑  ประวัติการศึกษา
3. ↑  การออกแบบ
4. ↑  การทำงาน
5. ↑  Moschino[*ลิงก์เสีย*]
6. ↑  Zargani,Luisa "Moschino Names Jeremy Scott Creative Director". WWD. 29 October 2013.
7. ↑  Mau, Dhani. "Jeremy Scott's first Moschino fragrance is a Teddy Bear". fashionista.com/2014/11/moschino-toy,Nov 10,2014.
8. ↑  women.mthai.com/star-dress/203568.html
9. ↑  Mariana Leung (2 February 2015). "Katy Perry's Super Bowl Style". *Ms. Fabulous*. สืบค้นเมื่อ 2 February 2015.

แหล่งข้อมูลอื่น
---------------

* www.jeremyscott.com
* แม่แบบ:แฟนคลับประเทศไทย

| [[วิกิพีเดีย:|ข้อมูลบุคคล]] |
| --- |
| ชื่อ | Scott, Jeremy} |
| ชื่ออื่น |  |
| รายละเอียดโดยย่อ | Fashion designer |
| วันเกิด |  |
| สถานที่เกิด | Kansas City, Missouri, United States |
| วันตาย |  |
| สถานที่ตาย |  |
**สโมสรฟุตบอลลินฟีลด์** เป็นสโมสรฟุตบอลกึ่งอาชีพตั้งอยู่ที่เบลฟาสต์ในไอร์แลนด์เหนือ ปัจจุบันแข่งขันในเอ็นไอเอฟแอล พรีเมียร์ชิป ซึ่งเป็นลีกสูงสุดของระบบลีกฟุตบอลไอร์แลนด์เหนือ สโมสรก่อตั้งใน ค.ศ. 1886 ในชื่อ *สโมสรกีฬาลินฟีลด์* ต่อมาใน ค.ศ. 1905 ได้ย้ายสนามเหย้าไปที่วินด์ซอร์พาร์ก ซึ่งเป็นสนามเหย้าของทีมชาตินอร์เทิร์นไอร์แลนด์ด้วย ตราสัญลักษณ์ของสโมสรเป็นรูปปราสาทวินด์ซอร์ ซึ่งเป็นชื่อเดียวกันกับสนามเหย้า ลินฟีลด์มีสโมสรคู่ปรับคือ เกลนตอรัน ซึ่งการพบกันของทั้งคู่ถูกเรียกว่า บิ๊กทูดาร์บี ผู้ชมในเกมเหย้าโดยเฉลี่ยอยู่ 2,500 คน ซึ่งมากที่สุดในลีก

ในปัจจุบัน สโมสรมีผู้จัดการทีมคือ เดวิด ฮีลีย์ ซึ่งเป็นผู้ครองสถิติทำประตูมากที่สุดทั้งในลีกเอ็นไอและทีมชาตินอร์เทิร์นไอร์แลนด์ เขาเข้ารับตำแหน่งนี้ในวันที่ 14 ตุลาคม ค.ศ. 2015 ต่อจาก แวร์เรน ฟีนีย์ ซึ่งลาออกและไปรับหน้าที่เป็นผู้ช่วยผู้ฝึกสอนของนิวพอร์ตเคาน์ตี

ลินฟีลด์เป็นสโมสรที่ครองสถิติชนะเลิศรางวัลมากที่สุดในประเทศ พวกเขาเป็น 1 ใน 8 สมาชิกผู้ร่วมก่อตั้งลีกใน ค.ศ. 1890 และชนะเลิศในลีกตั้งแต่ฤดูกาลแรกที่ได้ลงเล่น นอกจากนี้ พวกเขายังเป็น 1 ใน 3 สโมสร ร่วมกับเกลนตอรันและคลิฟตันวิลล์ ที่ไม่เคยตกชั้นจากลีกสูงสุดเลย ลินฟีลด์ชนะเลิศในลีก 53 สมัย มากกว่าจำนวนสมัยของสโมสรอื่น ๆ รวมกันถึงสองเท่า นอกจากนี้ ยังครองสถิติชนะเลิศในลีกเป็นจำนวนมากที่สุดเป็นอันดับที่สองของโลก รองจากเรนเจอส์ในสกอตแลนด์

ใน ค.ศ. 1922 ลินฟีลด์ชนะเลิศรางวัลถึง 7 รายการในฤดูกาลเดียว และใน ค.ศ. 2006 ก็ชนะเลิศรางวัล 4 รายการในฤดูกาลเดียวเช่นกัน พวกเขาชนะเลิศเทรเบิลแชมป์สามครั้ง และชนะเลิศดับเบิลแชมป์ในประเทศ 24 ครั้ง ซึ่งมากที่สุดในโลก สโมสรครองสถิติชนะเลิศไอริชคัพมากที่สุดที่ 43 สมัย และชนะเลิศลีกคัพมากที่สุดที่ 10 สมัย ส่วนผลงานที่ดีสุดของสโมสรในการแข่งขันระดับทวีปคือเข้าถึงรอบก่อนรองชนะเลิศในยูโรเปียนคัพฤดูกาล 1966–67

อ้างอิง
-------

1. 1 2 3  "Club History". *linfieldfc.com*. สืบค้นเมื่อ 18 December 2013.
2. ↑  Bairner, Alan (2004). *Sport and the Irish*. Dublin: University College Press. p. 199.
3. 1 2
4. ↑  "David Healy appointed as new Linfield manager". BBC Sport. 14 October 2015. สืบค้นเมื่อ 19 October 2015.
5. ↑  "Warren Feeney quits Linfield to become Newport assistant boss". BBC Sport. 7 October 2015. สืบค้นเมื่อ 7 October 2015.
6. ↑  "Doing the Double!". Rec.Sport.Soccer Statistics Foundation. สืบค้นเมื่อ 3 April 2014.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สโมสรฟุตบอลลินฟีลด์**

* Linfield FC Website
* Linfield Statistics and Results at the Irish Football Club Project

| * ด
* ค
* ก
นอร์เทิร์นไอร์แลนด์ฟุตบอลลีก |
| --- |
| ทีมในพรีเมียร์ชิป | 
* Ballymena United
* Carrick Rangers
* Cliftonville
* Coleraine
* Crusaders
* Dungannon Swifts
* Glenavon
* Glentoran
* Institute
* Larne
* ลินฟีลด์
* Warrenpoint Town

 |
| ทีมในแชมเปียนชิป | 
* Ards
* Ballinamallard United
* Ballyclare Comrades
* Dergview
* Dundela
* Harland & Wolff Welders
* Knockbreda
* Loughgall
* Newry City
* Portadown
* PSNI
* Queen's University

 |
| ทีมในพรีเมียร์อินเตอร์มิเดียตลีก | 
* Annagh United
* Armagh City
* Banbridge Town
* Bangor
* Dollingstown
* Limavady United
* Lisburn Distillery
* Moyola Park
* Newington
* Portstewart
* Tobermore United

 |
เอจิ โยชิกาวะ (1892-1962)**เอจิ โยชิกาวะ** (ญี่ปุ่น: 吉川英治; โรมาจิ: *Eiji Yoshikawa*) นักประพันธ์ชาวญี่ปุ่น ผู้เป็นที่รู้จักกันอย่างกว้างขวางทั้งในวงการวรรณกรรมญี่ปุ่น และทั่วโลก มีชื่อจริงว่า ฮิเด็ตสึงุ โยชิกาวะ (ญี่ปุ่น: 吉川英次; โรมาจิ: *Hidetsugu Yoshikawa*) เกิดในปี ค.ศ. 1892 ที่เขตคูรากิ (ปัจจุบันคือเมืองโยโกฮามะ) จังหวัดคานางาวะ ใกล้กับกรุงโตเกียว เริ่มเข้าสู่วงการนักเขียนเมื่ออายุ 22 ปี ช่วงอายุ 30-40 ปี เขาทำงานเป็นนักหนังสือพิมพ์พร้อม ๆ กับทำงานเขียนต่าง ๆ และนวนิยายไปด้วย ผลงานของเขาถูกตีพิมพ์ผ่านหน้าหนังสือพิมพ์ และนิตยสารชื่อดังต่าง ๆ อย่างต่อเนื่อง 

และเมื่อเขาเสียชีวิตลงในปี ค.ศ. 1962 ด้วยโรคมะเร็งปอด เอจิ โยชิกาวะ ก็กลายเป็นนักเขียนที่มีคนรู้จักและเป็นที่รักที่สุดคนหนึ่งของวงการวรรณกรรมญี่ปุ่น เขาเคยได้รับเหรียญรางวัลด้านวัฒนธรรมซึ่งนับเป็นรางวัลสูงสุดสำหรับคนในวงการนักเขียน และยังได้รับรางวัลอื่นๆ ทางด้านวัฒนธรรมอีกหลายรางวัล ผลงานที่เป็นที่รู้จักของคนทั่วโลกจนถูกนำมาแปลในอีกหลายภาษา และถูกดัดแปลงนำมาสร้างผ่านสื่อต่างๆ หลากหลายทั้ง ภาพยนตร์, เกม และ การ์ตูน ก็คือผลงานชุด "มูซาชิ (Musashi) "

ผลงานของ เอจิ โยชิกาวะ
----------------------

### นวนิยายชุด "Musashi (1971) "

นวนิยายชุด "มูซาชิ"
มูซาชิขณะกำลังต่อสู้กับโคจิโร ภาพเขียนที่เกิดจากแรงบันดาลใจจาก ผลงานของ "เอจิ โยชิกาวะ" เรื่อง "มูซาชิ"
นวนิยายคลาสสิกเกี่ยวกับซามูไรผู้ห้าวหาญและมีชื่อเสียงโด่งดังไปทั่วแผ่นดิน เรื่องซึ่งทำให้ผู้คนทั่วโลกต่างรู้จักชื่อของ "มิยาโมโตะ มูซาชิ" ซามูไรผู้ใช้ดาบ 2 มือ
* ลำดับที่ 1 Musashi : The Way of the Samurai (1989)

|  |
| --- |
|  |

* ลำดับที่ 2 Musashi : The Art of War (1989)

|  |
| --- |
|  |

* ลำดับที่ 3 Musashi : The Way of the Sword (1989)

|  |
| --- |
|  |

* ลำดับที่ 4 Musashi : The Bushido Code (1989)

|  |
| --- |
|  |

* ลำดับที่ 5 Musashi : The Way of Life and Death (1989)

|  |
| --- |
|  |

---

### นวนิยาย

* The Heike Story (1956)

|  |  |
| --- | --- |
|  | เรื่องราวของสงคราม, ความอาฆาต, กลอุบาย, เรื่องอื้อฉาว , ความรัก และ กิเลสตัณหา ของราชสำนักแห่งโตเกียว ในช่วงศตวรรษที่ 12 |

* Taiko (1967)

|  |  |
| --- | --- |
|  | เรื่องของช่วงหนึ่งในศตวรรษที่ 16 การล่มสลายของจักรวรรดิญี่ปุ่นที่แสนความเจ็บปวด ในความสับสนวุ่นวายแห่งเหล่าโชกุนและแม่ทัพ และการรบพุ่งเพื่อขึ้นสู่จุดสูงสุด |

---

### ไม่ใช่นวนิยาย

* Fragments of a Past: A Memoir

|  |  |
| --- | --- |
|  | บันทึกของ "เอจิ โยชิกาวะ" นักเขียนนวนิยายเชิงประวัติศาสตร์ญี่ปุ่นผู้นี้ ซึ่งได้บรรยายถึงการดิ้นรนต่อสู้ตัวเขาเอง ณ ช่วงเวลาที่เป็นจุดเปลี่ยนที่สำคัญของประวัติศาสตร์ญี่ปุ่น |

แหล่งข้อมูลอื่น
---------------

* หอรำลึก เอจิ โยชิกาวะ เก็บถาวร 2011-08-17 ที่ เวย์แบ็กแมชชีน (ญี่ปุ่น)
อัตราบิต
ในสาขาโทรคมนาคม และคอมพิวเตอร์ **อัตราบิต** หรือ **บิตเรต** (อังกฤษ: bit rate) หมายถึงจำนวนบิตที่สามารถสื่อสารกันได้ หรือประมวลผลได้ ในหนึ่งหน่วยเวลา

การนับอัตราบิตใช้วิธีนับด้วยปริมาณ **บิตต่อวินาที** (bit/s) ซึ่งสามารถใช้ร่วมกับคำอุปสรรคของระบบเอสไอ เช่น กิโล- (kbit/s), เมกะ- (Mbit/s), จิกะ- (Gbit/s) และ เทระ- (Tbit/s) หลังจากมีมาตรฐาน IEC 60027-2 ทำให้ความกำกวมในการบ่งปริมาณหมดไป กล่าวคือ 1 กิโลบิตต่อวินาที (1 kbit/s) จะหมายถึง 1,000 (103) บิตต่อวินาทีเท่านั้น และ 1,024 (210) บิตต่อวินาทีก็จะเขียนได้เป็น 1 กิบิบิตต่อวินาที (kibit/s) เท่านั้น โดยจะไม่ใช้ K (เคตัวใหญ่) แทนคำอุปสรรค "กิโล-" นั่นคือจะไม่มีการเขียน Kbit/s

การเขียนตัวย่อของ **bits per second** (บิตต่อวินาที) อย่างเป็นทางการสามารถเขียนได้โดย "bit/s" (จะไม่เขียน "bits/s") และการเขียนแบบไม่เป็นทางการก็สามารถเขียนได้ด้วย "b/s" หรือ "bps" (มักพบเห็นในการบ่งความเร็วอินเทอร์เน็ตบรอดแบนด์ในปัจจุบัน) ซึ่งมักเป็นที่สับสนบ่อยๆ กับ **bytes per second** (ไบต์ต่อวินาที) ซึ่งเขียนตัวย่อด้วย "B/s" หรือ "Bps" โดย 1 Byte/s มีขนาดเท่ากับ 8 bit/s

หมวดหมู่:การส่งผ่านข้อมูล
หมวดหมู่:หน่วยวัด
**นายปกรณ์ บูรณุปกรณ์** เป็นอดีตสมาชิกสภาผู้แทนราษฎรจังหวัดเชียงใหม่ อดีตนายกเทศมนตรีนครเชียงใหม่ และอดีตกรรมการบริหารพรรคไทยรักไทย

ประวัติ
-------

นายปกรณ์ เกิดเมื่อวันที่ 5 พฤศจิกายน พ.ศ. 2501 ที่อำเภอเมือง จังหวัดเชียงใหม่ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยเชียงใหม่ และระดับปริญญาโท สาขารัฐศาสตร์การเมืองการปกครอง จากมหาวิทยาลัยเชียงใหม่

การทำงาน
--------

นายปกรณ์ เคยเป็นนักการเมืองท้องถิ่น ได้รับแต่งตั้งเป็นเทศมนตรีตั้งแต่ปี พ.ศ. 2538 ถึงปี พ.ศ. 2540 และเป็นนายกเทศมนตรีนครเชียงใหม่ 2 สมัย ในระหว่างปี พ.ศ. 2541 ถึงปี พ.ศ. 2543 เขามีผลงานที่สำคัญคือ การผลักดันถนนคนเดินบริเวณถนนราชดำเนิน จังหวัดเชียงใหม่ ซึ่งเป็นถนนคนเดินสายหลักของจังหวัดเชียงใหม่จนถึงปัจจุบัน จากนั้นได้สมัครเข้าร่วมงานการเมืองกับพรรคชาติพัฒนา แต่ในการเลือกตั้ง พ.ศ. 2544 ได้ลงสมัครรับเลือกตั้งในสังกัดพรรคไทยรักไทย และได้ชัยชนะในการเลือกตั้ง ด้วยคะแนนกว่าสามหมื่นสามพันคะแนน เอาชนะนายสุรพงษ์ โตวิจักษณ์ชัยกุล จากพรรคประชาธิปัตย์ ซึ่งได้คะแนนสองหมื่นห้าพันคะแนนเศษ

ในปี พ.ศ. 2549 นายปกรณ์ เป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมืองเป็นเวลา 5 ปี และเข้ามามีบทบาททางการเมืองอีกครั้ง ในปี พ.ศ. 2555 โดยสมัครเป็นสมาชิกพรรคเพื่อไทย ในเดือนพฤษภาคม พ.ศ. 2555 และเป็นนักการเมืองคนหนึ่งที่สื่อมวลชนให้ความสนใจว่าอาจจะเข้ารับตำแหน่งรัฐมนตรี ในรัฐบาลนางสาวยิ่งลักษณ์ ชินวัตร แต่ในที่สุดเขาไม่ได้เข้ารับตำแหน่งแต่อย่างใด

ถึงแก่กรรม
----------

นายปกรณ์ เสียชีวิตเมื่อช่วงเช้ามืดของวันที่ 1 กันยายน พ.ศ. 2556 จากอาการแทรกซ้อน หลังเข้ารับการผ่าตัดบายพาสหัวใจที่ โรงพยาบาลศิริราช สิริอายุรวม 54 ปี  โดยมีพิธีพระราชทานเพลิงศพ ในวันที่ 8 กันยายนของปีเดียวกัน ณ สุสานสันกู่เหล็ก อำเภอเมืองเชียงใหม่ จังหวัดเชียงใหม่

เครื่องราชอิสริยาภรณ์
---------------------

* พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*]
2. ↑  นักศึกษาเก่าดีเด่น มหาวิทยาลัยเชียงใหม่
3. ↑
4. ↑  ช็อก!โรคหัวใจคร่า 'ปกรณ์ บูรณุปกรณ์' อดีต ส.ส.เชียงใหม่
5. ↑  ปกรณ์ บูรณุปกรณ์ อดีต สส.เชียงใหม่เสียชีวิต
6. ↑  ชาวเชียงใหม่ แห่ร่วมพิธีพระราชทานเพลิงศพอดีต ส.ส."ปกรณ์"คับคั่ง
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2015-09-20 ที่ เวย์แบ็กแมชชีน, เล่ม ๑๒๐ ตอนที่ ๑๙ ข หน้า ๓๒, ๑ ธันวาคม ๒๕๔๖
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-05-25 ที่ เวย์แบ็กแมชชีน, เล่ม ๑๑๙ ตอนที่ ๒๑ ข หน้า ๖๗, ๔ ธันวาคม ๒๕๔๕

| ก่อนหน้า |  | ปกรณ์ บูรณุปกรณ์ |  | ถัดไป |
| --- | --- | --- | --- | --- |
| **บุษบา ยอดบางเตย** |  | **นายกเทศมนตรีนครเชียงใหม่** (พ.ศ. 2541 - พ.ศ. 2543) |  | **บุญเลิศ บูรณุปกรณ์** |
การประท้วงในลอนดอน
**การประท้วงต่อต้านสงคราม 15 กุมภาพันธ์ พ.ศ. 2546** เป็นวันการประท้วงที่มีการประสานงานกันทั่วโลก โดยมีประชาชนหลายล้านคนแสดงการคัดค้านสงครามอิรักซึ่งใกล้เข้ามาในขณะนั้น การประท้วงดังกล่าวเป็นส่วนหนึ่งของการประท้วงและเหตุการณ์การเมืองที่เริ่มตั้งแต่ปี 2545 และดำเนินต่อไปเมื่อสงครามอุบัติ

แหล่งข้อมูลประมาณจำนวนผู้เข้าร่วมแตกต่างกัน ตามข้อมูลของบีบีซีนิวส์ มีประชาชนเข้าร่วมระหว่างหกถึงสิบล้านคนในกว่าหกสิบประเทศในช่วงสุดสัปดาห์ วันที่ 15 และ 16 แหล่งข้อมูลอื่น ๆ ระบุตั้งแต่แปดถึงสามสิบล้านคน

การประท้วงใหญ่สุดบางที่เกิดในทวีปยุโรป การประท้วงในกรุงโรมมีผู้เข้าร่วมกว่าสามล้านคน และแสดงรายการในบันทึกสถิติโลกกินเนสส์ 2547 ว่าเป็นการชุมนุมต่อต้านสงครามครั้งใหญ่ที่สุดในประวัติศาสตร์ กรุงมาดริดเป็นที่มีการชุมนุมใหญ่เป็นอันดับสอง โดยมีผู้เข้าร่วมกว่า 1.5 ล้านคน ขณะที่จีนแผ่นดินใหญ่เป็นภูมิภาคหลักที่เดียวซึ่งไม่มีการประท้วงใด ๆ แต่ภายหลัง มีการเดินขบวนขนาดเล็กที่ส่วนใหญ่ผู้เข้าร่วมเป็นนักศึกษาต่างชาติ

อ้างอิง
-------

1. ↑  "Millions join anti-war protests worldwide". BBC News Online. 2003-02-17. สืบค้นเมื่อ January 4, 2010.
2. ↑  Simonson, Karin (March 2003). "The Anti-War Movements – Waging Peace on the Brink of War" (PDF). คลังข้อมูลเก่าเก็บจากแหล่งเดิม (PDF)เมื่อ 2009-03-25. สืบค้นเมื่อ 2013-02-15. paper prepared for the Programme on NGOs and Civil Society of the Centre for Applied Studies in International Negotiation
3. ↑  "Guinness World Records, Largest Anti-War Rally". Guinness World Records. เก็บจากแหล่งเดิมเมื่อ 2004-09-04. สืบค้นเมื่อ 2007-01-11.
4. ↑  
Largest anti-war rally, Guinness Book of world records, 2004
5. ↑   China Daily report on 31st of March protests
**หอดูดาวแห่งชาติ** (จีน: 国家天文台; พินอิน: *Guójiā Tiānwéntái*) หรือชื่อเต็มว่า **หอดูดาวแห่งชาติสถาบันวิทยาศาสตร์จีน** (中国科学院国家天文台) เป็นหอดูดาวที่ดำเนินการโดยสถาบันวิทยาศาสตร์จีน ก่อตั้งขึ้นเมื่อวันที่ 25 เมษายน 2001 โดยการรวมหอดูดาว 4 แห่ง สถานีสังเกตการณ์ 3 แห่ง และสถาบันวิจัย 1 แห่งของสถาบันวิทยาศาสตร์จีน สำนักงานใหญ่ตั้งอยู่ที่หอดูดาวปักกิ่งเดิมที่ชานเมืองปักกิ่ง มีกล้องโทรทรรศน์ขนาด 2.16 ม. และกล้อง LAMOST อยู่ที่สถานีสังเกตการณ์ซิงหลงเมืองซิงหลงในมณฑลเหอเป่ย์

โครงสร้างพื้นฐาน
----------------

### หอดูดาว

* หอดูดาวปักกิ่ง ที่ปักกิ่ง
* หอดูดาวเซี่ยงไฮ้ ที่เซี่ยงไฮ้
* หอดูดาวจื่อจินซาน ที่หนานจิง
* หอดูดาวยูนนาน ที่คุนหมิง
* หอดูดาวซินเจียง ที่อุรุมชี

### สถานีสังเกตการณ์

* สถานีสังเกตการณ์ดาวเทียมฉางชุน ที่ฉางชุน

### สถาบันวิจัย

* สถาบันวิจัยเทคโนโลยีดาราศาสตร์และทัศนศาสตร์หนานจิง ที่ หนานจิง

สิ่งตีพิมพ์
-----------

ตั้งแต่เดือนพฤศจิกายน 2006 นิตยสารรายเดือน "ดาราศาสตร์แห่งชาติจีน" (中国国家天文) ได้รับการตีพิมพ์ ด้วยความร่วมมือกับนิตยสาร ท้องฟ้า & กล้องโทรทรรศน์ เผยแพร่ความรู้ด้านวิทยาศาสตร์อวกาศและการพัฒนาอวกาศ

อ้างอิง
-------

1. 1 2  "单位简介----国家天文台". *www.nao.cas.cn*. สืบค้นเมื่อ 2021-08-10.
2. ↑  "ประวัติ -- NAOC". สืบค้นเมื่อ 2012-01-06.
**ลินา เมดินา** (สเปน: *Lina Marcela Medina de Jurado*; เสียงอ่านภาษาสเปน: [ˈlina meˈðina]; เกิด 23 กันยายน ค.ศ. 1933) เป็นหญิงชาวเปรูซึ่งให้กำเนิดบุตรในขณะที่อายุน้อยที่สุดในประวัติศาสตร์ ในวันที่ 14 พฤษภาคม ค.ศ. 1939 ในขณะที่เธอมีอายุ 5 ปี 7 เดือน 21 วันเท่านั้น จากการประเมินทางการแพทย์เกี่ยวกับการตั้งครรภ์ของเธอ เธออายุน้อยกว่าห้าปีขณะตั้งครรภ์ ซึ่งอาจเกิดจากอาการวัยแรกรุ่นแก่แดด

ประวัติ
-------

ลินา เมดินา เกิดเมื่อวันที่ 23 กันยายน ค.ศ. 1933 ในเมืองTicrapo แคว้นวังกาเบลิกา ประเทศเปรู เป็นบุตรของ Tiburelo Medina และ Victoria Losea

ในขณะที่เธออายุ 5 ปี บิดาและมารดาของเธอได้นำลินามาตรวจร่างกายที่โรงพยาบาลเพราะมีร่างกายที่บวมผิดปกติ พ่อแม่คิดว่าเธออาจเป็นเนื้องอก แต่เมื่อตรวจแล้ว แพทย์วินิจฉัยว่าเธอไม่ได้เป็นเนื้องอก แต่กำลังตั้งครรภ์ 7 เดือน เธอถูกส่งไปยังโรงพยาบาลในกรุงลิมา เมืองหลวงของเปรู เพื่อตรวจสอบโดยละเอียดอีกครั้ง และผลการตรวจร่างกายโดยละเอียดก็ยังยืนยันว่าเธอตั้งครรภ์

1 เดือนครึ่งต่อมา เธอก็คลอดบุตรชายในวันที่ 14 พฤษภาคม ค.ศ. 1939 (พ.ศ. 2482) โดยการผ่าตัดคลอด และได้เด็กผู้ชายที่มีน้ำหนัก 2.7 กิโลกรัม ใช้ชื่อว่า เฆราร์โด (Gerardo) ต่อมาได้มีการตรวจสอบประวัติทางกายของลินา พบว่า เธอเริ่มมีประจำเดือนครั้งแรกในขณะอายุเพียง 8 เดือน และเริ่มมีหน้าอกในขณะอายุ 4 ปี และกระดูกเชิงกรานพัฒนาจนเต็มที่เหมือนผู้ใหญ่ขณะอายุ 5 ปี

ลินาและเฆราร์โดถูกบิดามารดาทำให้คิดว่าเป็นพี่น้องกัน และทั้งคู่เติบโตขึ้นมาอย่างมีสุขภาพแข็งแรง ก่อนที่พ่อแม่จะบอกความจริงแก่ทั้งคู่ในอีก 10 ปีต่อมา

สำหรับพ่อของเฆราร์โด ลินาไม่เคยออกมาเปิดเผยว่าเป็นใคร มีข้อสันนิษฐานว่าเธออาจรู้แต่ไม่อยากบอกแก่สาธารณะ หรือเธออาจจะไม่รู้ก็ได้ เพราะสมัยนั้นไม่มีเทคโนโลยีการตรวจดีเอ็นเอ แต่บิดาของเมดินาคือผู้ต้องสงสัยอันดับหนึ่ง เขาถูกจับกุมในข้อหาข่มขืน แต่ต่อมาก็ถูกปล่อยตัวเพราะหลักฐานไม่เพียงพอ

เมื่อโตขึ้น ลินาได้เข้าทำงานในคลินิกของดร.โลซาดา (Dr. Lozada) นายแพทย์ผู้ทำคลอดให้เธอ ดร.โลซาดา ได้ช่วยส่งเสียให้เฆราร์โดเรียนจนจบชั้นมัธยม ต่อมา เธอได้แต่งงานกับราอุล ฆูราโด (Raúl Jurado) และมีลูกด้วยกันอีกคนหนึ่งใน ค.ศ. 1972 (พ.ศ. 2515) แต่เธอไม่ได้เปิดเผยชื่อบุตรคนที่สอง

สำหรับเฆราร์โดได้มีชีวิตอย่างแข็งแรง แต่ได้เสียชีวิตลงอย่างกะทันหันใน ค.ศ. 1979 (พ.ศ. 2522)

หลังจากที่ลินาทราบความจริงของเฆราร์โด เธอก็ไม่เปิดเผยตัวแก่สาธารณชนอีกเลย ถึงแม้ใน ค.ศ. 2002 (พ.ศ. 2545) สำนักข่าวรอยเตอร์สจะติดต่อไปหาเธอเพื่อขอสัมภาษณ์เธอ แต่เธอก็ปฏิเสธ และในปี ค.ศ. 2017 ในขณะที่ไปสัมภาษณ์ลินา ขณะ อายุ 85 ปี ได้เผยแพร่รูปของลินาซึ่งเป็นรูปล่าสุดของลินา ซึ่งลินาไม่เคยเปิดเผยตัวตนที่แท้จริงของพ่อของเฆราร์โด หรือแม้แต่การพูดคุยซึ่งลินาไม่พูดคุยเกี่ยวกับการคลอดบุตรเมื่ออายุได้ 5 ขวบ

ปัจจุบันเธอยังมีชีวิตอยู่ และใช้ชีวิตอยู่ในชุมชนแออัดในกรุงลิมา

อ้างอิง
-------

1. 1 2
2. ↑
3. ↑  "Raped 5 year-old Peruvian is world's youngest mum". *P.M. News*. 2 July 2020. สืบค้นเมื่อ 4 March 2022.`{{cite web}}`: CS1 maint: url-status (ลิงก์)
4. ↑  Ayo-Aderele, Adesola (2017-09-09). "[VIDEO] World's youngest mum had a baby at age five". *Punch Newspapers* (ภาษาอังกฤษแบบอเมริกัน).
สำหรับความหมายอื่น ดูที่ ภววิทยา (แก้ความกำกวม)
**ภววิทยา** (อังกฤษ: Ontology) เป็นปรัชญาสาขาหนึ่งที่ศึกษาเรื่องสภาวะแห่งความเป็นอยู่ หรือสัต (being) ในความหมายกว้างกว่านี้ ภววิทยาศึกษาศึกษาแนวคิดที่เกี่ยวข้องโดยตรงกับการแปรสภาพ (becoming), การดำรงอยู่ (existence), ความเป็นจริง (reality) และ ประเภทของสัต (categories of being) และความสัมพันธ์ระหว่างมัน โดยดั้งเดิมแล้ว ภววิทยาจัดเป็นส่วนหนึ่งของปรัชญาสาขาอภิปรัชญา (metaphysics) ภววิทยามุ่งสนใจกับคำถามถึงการมีอยู่ (exist) ของสัตภาพ (entity) ต่าง ๆ และสัตภาพต่าง ๆ นั้นควรรวมกลุ่มหรือสัมพันธ์กันภายในชนชั้น (hierarchy) อย่างไร และจะถูกนำมาแบ่งประเภทตามความเหมือนหรือความต่างอย่างไร

,
การปรากฏใช้คำว่า *ontology* ครั้งแรกในภาษาอังกฤษ ตามที่บันทึกไว้ใน*Oxford English Dictionary* ปรากฏพบในปี 1664 ใน *Archelogia philosophica nova...* โดย Gideon Harvey

ส่วนในภาษาไทย คำว่า *ภววิทยา* มาจากการรวมคำว่า *ภว* (สภาวะแห่งการดำรงอยู่ หรือ state of existence) ในภาษาบาลี กับคำว่า *วิทยา* (ความรู้) ในภาษาสันสกฤต

ภาพรวม
------

นักปรัชญาบางส่วน โดยเฉพาะสายลัทธิเพลโต เชื่อว่าคำนาม (noun) ทุกคำ ล้วนมีเพื่อระบุถึงสัต (entity) หนึ่งเสมอ ในขณะที่นักปรัชญาบางส่วนโต้แย้งว่าคำนาม (noun) อาจไม่ได้เป็นการขานชื่อสัต (entity) เสมอไป แต่เป็นการอ้างถึงแบบชวเลข (shorthand) ถึงทั้งกลุ่มของกรรมภาษา (object (event) ใใช้สื่อถึงกลุ่มของเหตุการณl) หนึ่งเคยได้พบหรือมีประสบการณ์, สื่อถึงกลุ่มของบุคคล ที่ซึ่งมีคุณลักษณะบางประการร่วมกันในมุมมองขอ(society) และกลุ่มของกิจกรรมทางปัญญาเฉพาะประเภทในมุมมองขm(geometry)ระหว่างสองขั้วของสัจนิยมเพลโต (Platonic realism) และ นามนิยม ยังมีสัจนิยมสายกลาง (Modelism) อีก

อ้างอิง
-------

1. ↑  ศัพท์บัญญัติ ราชบัณฑิตยสถาน เก็บถาวร 2017-07-15 ที่ เวย์แบ็กแมชชีน ค้นหาคำว่า "ontology", สืบค้นเมื่อ 29 กันยายน 2559
2. ↑  "Ontology." *Merriam-Webster Dictionary*. Retrieved 3 May 2020.
3. ↑  εἰμί. Liddell, Henry George; Scott, Robert; *A Greek–English Lexicon* at Perseus Project
4. ↑  "ontology." *Oxford Advanced Learner's Dictionary*. Oxford Dictionaries (2008).
5. ↑  Harvey, Gideon. 1663. *Archelogia philosophica nova, or, New Principles of Philosophy. Containing Philosophy in General, Metaphysicks or Ontology, Dynamilogy or a Discourse of Power, Religio Philosophi or Natural Theology, Physicks or Natural philosophy.* London: J.H.

1. ↑  ὄν is the [[Prewhich is)}}) กับคำว่า *-logia* (กรีก: -λογία|lit=การบรรยายเชิงตรรกะ (logical discourse)|label=none}})<ref name="OnlineEtDict">"ontology". *Online Etymology Dictionary*.
**บรรษัทเงินทุนระหว่างประเทศ** (International Finance Corporation: IFC) เป็นสถาบันการเงินระหว่างประเทศที่ให้บริการ ด้านการลงทุน การให้คำปรึกษา และการจัดการสินทรัพย์ เพื่อส่งเสริมการพัฒนาภาคเอกชน ใน ประเทศกำลังพัฒนา IFC เป็นสมาชิกของกลุ่มธนาคารโลก และมีสำนักงานใหญ่ในกรุงวอชิงตัน ดี.ซี. ในสหรัฐ

บรรษัทก่อตั้งขึ้นเมื่อ ค.ศ. 1956 ในฐานะหน่วยงานภาคเอกชนของกลุ่มธนาคารโลก เพื่อ พัฒนาเศรษฐกิจให้ก้าวหน้าโดยการลงทุนในโครงการที่แสวงหาผลกำไรและเชิงพาณิชย์เพื่อ ลดความยากจนและส่งเสริมการพัฒนา เป้าหมายที่ระบุไว้ของ IFC คือการสร้างโอกาสให้ผู้คนหลุดพ้นจากความยากจนและบรรลุมาตรฐานการครองชีพที่ดีขึ้น โดยการระดมทรัพยากรทางการเงินให้กับองค์กรเอกชน ส่งเสริมตลาดที่เข้าถึงได้และแข่งขันได้ สนับสนุนธุรกิจและหน่วยงานภาคเอกชนอื่น ๆ ตลอดจนสร้างงานและส่งมอบบริการที่จำเป็นแก่ผู้ซึ่งยากจนข้นแค้นหรือกลุ่มเปราะบาง

ตั้งแต่ปี 2009 เป็นต้นมา IFC ได้มุ่งเน้นไปที่ชุดเป้าหมายการพัฒนาที่โครงการต่าง ๆ ตามเป้าหมาย โดยเป้าหมายของบริษัทคือการเพิ่มโอกาส ทางการเกษตรที่ยั่งยืน พัฒนาบริการสุขภาพ และการศึกษา เพิ่มการเข้าถึงทางการเงินสำหรับลูกค้าระบบการเงินในระดับจุลภาค และธุรกิจ พัฒนาโครงสร้างพื้นฐาน ช่วยให้ธุรกิจขนาดเล็กเพิ่มรายได้ และลงทุนในสุขภาพภูมิอากาศ

อ้างอิง
-------

1. ↑  International Finance Corporation. "Leadership". *Ifc.org*. สืบค้นเมื่อ 29 March 2021.
2. ↑  International Finance Corporation. "IFC History". World Bank Group. คลังข้อมูลเก่าเก็บจากแหล่งเดิมเมื่อ 2016-01-24. สืบค้นเมื่อ 2012-06-09.
3. ↑  Madura, Jeff (2007). *International Financial Management: Abridged 8th Edition*. Mason, OH: Thomson South-Western. ISBN 978-0-324-36563-4.
4. ↑  International Finance Corporation. "IFC's Vision, Values, & Purpose". World Bank Group. สืบค้นเมื่อ 2012-06-10.
**ทศ จิราธิวัฒน์** เกิดเมื่อวันที่ 13 พฤศจิกายน พ.ศ. 2507 เป็นนักธุรกิจชาวไทย ทายาทรุ่นที่ 3 ของตระกูลจิราธิวัฒน์ เป็นบุตรคนที่ 10 ของสัมฤทธิ์ จิราธิวัฒน์ และวนิดา จิราธิวัฒน์

ทศเริ่มทำงานที่หัวหน้าแผนกเครื่องใช้ไฟฟ้า และเครื่องแต่งกายสตรี ห้างเมซี่ พอในปี พ.ศ. 2531 เป็นผู้จัดการบริษัท ซีตี้แบงก์ กรุงเทพฯ ปี 2532 ผู้อำนวยการโครงการบริษัทเซ็นทรัลพัฒนา จำกัด (มหาชน) ปี 2536 ก่อตั้งบิ๊กซีซูเปอร์เซ็นเตอร์ ในปี 2539 เป็นรองกรรมการผู้จัดการฝ่ายปฏิบัติการ (Chief Operational Officer) บริษัท เซ็นทรัลรีเทล คอร์ปอเรชั่น จำกัด ปี 2550 ได้รับรางวัลนักทรัพยากรมนุษย์ดีเด่นแห่งประเทศไทย (Thailand Top 100 HR Award) จากสถาบันทรัพยากรมนุษย์ มหาวิทยาลัยธรรมศาสตร์

ทศดำรงตำแหน่งประธานกรรมการบริหารและประธานเจ้าหน้าที่บริหารกลุ่มเซ็นทรัล เมื่อวันที่ 29 พฤศจิกายน พ.ศ. 2556 ซึ่งมีกลุ่มธุรกิจแบ่งเป็น 9 กลุ่มหลักคือ กลุ่มธุรกิจห้างสรรพสินค้า (CDG), กลุ่มธุรกิจสินค้าอุปโภคบริโภค (CFG), กลุ่มธุรกิจวัสดุก่อสร้างสินค้าตกแต่งบ้านและเครื่องใช้ไฟฟ้า (CHG), กลุ่มธุรกิจอุปกรณ์เครื่องเขียน หนังสือ และออนไลน์, กลุ่มธุรกิจศูนย์การค้าและอสังหาริมทรัพย์ (CPN), กลุ่มธุรกิจบริหารและการตลาดสินค้าแฟชั่น (CMG), กลุ่มธุรกิจโรงแรมและรีสอร์ท (CHR), กลุ่มธุรกิจร้านอาหาร (CRG) และ กลุ่มเซ็นทรัลเวียดนาม (CGVN)

ประวัติการศึกษา
---------------

ด้านการศึกษา ศึกษาระดับมัธยมต้นที่โรงเรียนอัสสัมชัญ และระดับมัธยมศึกษาตอนปลายที่ Palmor High School ระดับปริญญาตรี สาขาเศรษฐศาสตร์ มหาวิทยาลัยเวสเลียน และระดับปริญญาโทที่มหาวิทยาลัยโคลัมเบีย

ชีวิตส่วนตัว
------------

ทศมีภรรยาชื่อ ศุกตา จิราธิวัฒน์ มีบุตรชาย 2 คน ชื่อ อาคาร จิราธิวัฒน์ และฤทธิ์ จิราธิวัฒน์

อ้างอิง
-------

1. ↑  "ทศ จิราธิวัฒน์ ต้องเข้มกว่าเก่า". *โพซิชันนิงแม็ก*. 29 เมษายน 2553. สืบค้นเมื่อ 7 ตุลาคม 2562. `{{cite news}}`: ตรวจสอบค่าวันที่ใน: `|access-date=` (help)
2. ↑  "ทศ จิราธิวัฒน์". *ไทยรัฐออนไลน์*. สืบค้นเมื่อ 7 ตุลาคม 2562. `{{cite news}}`: ตรวจสอบค่าวันที่ใน: `|access-date=` (help)
3. ↑  "ทศ จิราธิวัฒน์". *เฮลโล*. สืบค้นเมื่อ 7 ตุลาคม 2562. `{{cite news}}`: ตรวจสอบค่าวันที่ใน: `|access-date=` (help)
4. ↑  "Tos Chirathivat". *Bloomberg Businessweek*. สืบค้นเมื่อ 15 October 2014.
5. ↑  "เปิดตัวทายาทรุ่นที่ 4 ตระกูลจิราธิวัฒน์ ผู้สืบทอดธุรกิจ 6.6 แสนล้าน". *แบรนด์เอจ*. 25 กันยายน 2561. คลังข้อมูลเก่าเก็บจากแหล่งเดิมเมื่อ 2019-09-30. สืบค้นเมื่อ 7 ตุลาคม 2562. `{{cite news}}`: ตรวจสอบค่าวันที่ใน: `|access-date=` (help)
**มหาลัญจกรสหรัฐ** (อังกฤษ: Great Seal of the United States) เป็นตราที่ใช้รับรองเอกสารบางประเภทที่รัฐบาลกลางสหรัฐออก ใช้งานต่อสาธารณะเป็นครั้งแรกเมื่อ ค.ศ. 1782

ด้านหน้าของลัญจกรใช้เป็นตราอาร์มประจำชาติสหรัฐ ส่วนตัวลัญจกรเองนั้นใช้ในเอกสารอย่างหนังสือเดินทาง, เครื่องยศทหาร, ป้ายสถานทูต, และธงหลายแบบ เมื่อใช้เป็นตราอาร์ม ลัญจกรดวงนี้มีสีตามที่กำหนดไว้อย่างเป็นทางการ แต่เมื่อใช้ในเอกสาร มักเป็นขาวดำ

นับแต่ ค.ศ. 1935 เป็นต้นมา มีการใช้รูปด้านหน้าด้านหลังลัญจกรบนธนบัตรหนึ่งดอลลาร์สหรัฐ ทั้งตราประธานาธิบดีสหรัฐก็ออกแบบโดยอ้างอิงลัญจกรดวงนี้ และองค์ประกอบหลายอย่างของลัญจกรก็ปรากฏในตราหน่วยงานราชการหลายแห่ง

ประวัติ
-------

วันที่ 4 กรกฎาคม ค.ศ. 1776 วันเดียวกับที่อาณานิคมทั้ง 13 แห่งประกาศเอกราชจากบริเตนใหญ่ สภาภาคพื้นทวีปตั้งคณะกรรการชุดแรกมาออกแบบมหาลัญจรหรือตราแผ่นดินสำหรับประเทศ สหรัฐก็เหมือนกับชาติอื่น ๆ ที่จำเป็นต้องมีสัญลักษณ์อย่างเป็นทางการของอำนาจอธิปไตยไว้ใช้กระทำตามแบบพิธีหรือประทับในสนธิสัญญาและธุรกรรมระหว่างประเทศ ในการนี้ ต้องใช้เวลา 6 ปี คณะกรรมการ 3 ชุด และผู้มีส่วนร่วม 14 คน ก่อนที่สภาสมาพันธรัฐจะอนุมัติแบบ (ซึ่งรวมถึงองค์ประกอบตามที่คณะกรรมการทั้ง 3 ชุดต่างเสนอมา) ในวันที่ 20 มิถุนายน ค.ศ. 1782

อ้างอิง
-------

1. ↑  "The Arms of the United States: Criticisms and Rebuttals". *The American Heraldry Society*. สืบค้นเมื่อ September 30, 2017.
2. ↑  Bureau of Public Affairs. "The Great Seal of the United States" (PDF). U.S. Department of State. สืบค้นเมื่อ February 3, 2009.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ มหาลัญจกรของสหรัฐ
* PDF booklet from U.S. State Department, 2003 version, and 1996 version—Bureau of Public Affairs

|  |  |
| --- | --- |
| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ | 
* NARA

 |
**เอียน โรเบิร์ต คัลลาแกน** (อังกฤษ: Ian Robert Callaghan; เกิด 10 เมษายน ค.ศ. 1942) เป็นอดีตนักฟุตบอลอาชีพชาวอังกฤษซึ่งเล่นในตำแหน่งกองกลางเขามีสถิติลงเล่นให้ลิเวอร์พูลมากที่สุด
เขาเคยออกมากล่าวชื่นชมทีมหงส์ ว่า ยิงแมนฯยูไนเต็ดไป 7 เม็ด สะจายยยย เขาได้รับพระราชทานเครื่องราชอิสริยาภรณ์ชั้น เอ็มบีอี เมื่อ ค.ศ. 1975

อาชีพ
-----

### ลิเวอร์พูล

คัลลาแกนในปี ค.ศ. 1966
คัลลาแกน ลงเล่น 857 เกมให้กับลิเวอร์พูลระหว่างปี ค.ศ. 1960 ถึง 1978 เขาสร้างสถิติเป็นผู้เล่นลิเวอร์พูลที่ลงเล่นมากที่สุดในสโมสร เขาก้าวขึ้นมาสู่ทีมชุดใหญ่หลังจากแต่งตั้งบิลล์ แชงคลี เป็นผู้จัดการทีมลิเวอร์พูล เขาเป็นผู้เล่นหลักของทีมชุดใหญ่เมื่อลิเวอร์พูลเลื่อนชั้นสู่ดิวิชันหนึ่งในปี ค.ศ. 1962 และช่วยให้พวกเขาคว้าแชมป์ลีกในปี ค.ศ. 1964, 1966, 1973, 1976, และ 1977, เอฟเอคัพในปี ค.ศ. 1965 และ 1974, ยูฟ่าคัพ ในปี ค.ศ. 1973 และ 1976 และ ยูโรเปียนคัพ ในปี ค.ศ. 1977 และ (ในฐานะตัวสำรอง) ในปี ค.ศ. 1978 เขาได้รับเลือกให้เป็น นักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1974 เขาได้รับใบเหลืองเพียงครั้งเดียวในอาชีพค้าแข้งของเขา ในการแข่งขันลีกคัพ รอบชิงชนะเลิศ 1978 นัดรีเพลย์ที่ โอลด์แทรฟฟอร์ด ซึ่ง ลิเวอร์พูล แพ้ให้กับ นอตทิงแฮมฟอเรสต์ ซึ่งในเวลานั้นมีกุนซือระดับตำนานอย่างไบรอัน คลัฟ เป็นผู้จัดการทีม

อ้างอิง
-------

1. ↑  Strack-Zimmermann, Benjamin. "Ian Callaghan (Player)". *www.national-football-teams.com*. สืบค้นเมื่อ 15 August 2022.
2. 1 2  "Appearances". Liverpool F.C. คลังข้อมูลเก่าเก็บจากแหล่งเดิมเมื่อ 13 August 2012. สืบค้นเมื่อ 27 August 2012.
3. ↑  United Kingdom list: "No. 46444". *The London Gazette* (Supplement). 31 December 1974. p. 14.
4. ↑  "A timeline for Liverpool Football Club – LFChistory – Stats galore for Liverpool FC!". สืบค้นเมื่อ 30 June 2015.
สำหรับความหมายอื่น ดูที่ มาส์ (แก้ความกำกวม)

มาส์
**เทพมาส์** (อังกฤษ: Mars) เป็นเทพในตำนานเทพปกรณัมโรมันที่เทียบเท่ากับเทพแอรีสในตำนานเทพปกรณัมกรีก เทพมาส์เป็นเทพแห่งสงคราม เป็นลูกของเทพีจูโนและเทพจูปิเตอร์ เป็นสามีของเทพีเบลโลนาและคนรักของเทพีวีนัส มาส์เป็นเทพทางการทหารที่เป็นที่สักการะของกองทหารโรมัน นักรบโรมันถือว่ามาส์เป็นเทพที่มีความสำคัญเป็นลำดับสองรองจากเทพจูปิเตอร์ เดือนที่ฉลองคือเดือนมีนาคมซึ่งเป็นชื่อเดือนที่ตั้งตามชื่อของเทพและเดือนตุลาคม

คำว่า "Mars" ไม่มีรากจากคำในตระกูลภาษาโปรโต-อินโด-ยูโรเปียนซึ่งทำให้สันนิษฐานกันว่ามาจากเทพแห่งการเกษตรกรรมของอีทรัสคันชื่อเทพมาริส เดิมเทพมาส์เป็นเทพแห่งความอุดมสมบูรณ์และพืชพันธุ์และเป็นผู้พิทักษ์วัว ทุ่งการเกษตรกรรม พืชผัก และเกษตรกร ในคริสต์ศตวรรษที่ 2 ก่อนคริสต์ศักราช รัฐบุรุษโรมันคาโตผู้อาวุโส ได้ทำอะไรสักอย่างหนึ่งก็ไม่ทราบแน่ชัด หรือมีความเกี่ยวข้องอย่างใดอย่างหนึ่งที่ไม่ทราบแน่ชัดกับเทพมาส์

ต่อมาเทพมาส์ก็มาเกี่ยวข้องกับการศึกสงครามที่เกิดขึ้นบ่อยครั้งขึ้นเมื่อจักรวรรดิโรมันเริ่มขยายตัว

เทพมาส์ไม่เหมือนเทพแอรีสของตำนานเทพปกรณัมกรีกเพราะเป็นเทพที่เป็นที่นับถือและมีความสำคัญพอ ๆ กับเทพจูปิเตอร์ และถือกันว่าเป็นเทพในนามของกรุงโรม และยังถือกันว่าเป็นพ่อของรอมิวลุส ฉะนั้นชาวโรมจึงสืบเชื้อสายมาจากเทพมาส์

ดูเพิ่ม
-------

* แอรีส, เทพเจ้าแห่งสงครามกรีก
* เทียร์, เทพเจ้าแห่งสงครามนอร์ส
* ดาวอังคาร

อ้างอิง
-------

คอมมอนส์|Mars 
รายการอ้างอิง

  

หมวดหมู่:เทพเจ้าโรมัน
หมวดหมู่:เทพแห่งสงคราม
โครงความเชื่อ

1. ↑  Capitoline Museums. "Colossal statue of Mars Ultor also known as Pyrrhus – Inv. Scu 58." Capitolini.information. Accessed 8 October 2016.
2. ↑  Cato, *De Agri Cultura* 83.
การประชุมสุดยอดครั้งแรกของขบวนการไม่ฝักใฝ่ฝ่ายใดในกรุงเบลเกรด
สหพันธ์สาธารณรัฐสังคมนิยมยูโกสลาเวียเป็นหนึ่งในสมาชิกผู้ก่อตั้งขบวนการไม่ฝักใฝ่ฝ่ายใด โดยเป็นเจ้าภาพการประชุมสุดยอดครั้งแรกของขบวนการไม่ฝักใฝ่ฝ่ายใดเมื่อต้นเดือนกันยายน 1961 ในกรุงเบลเกรด ยูโกสลาเวียยังเป็นเจ้าภาพการประชุมสุดยอดครั้งที่ 9 ในเดือนกันยายน 1989

ยูโกสลาเวียมีส่วนร่วมอย่างแข็งขันในการไม่ฝักใฝ่ฝ่ายใดและถือเป็นเสาหลักของนโยบายต่างประเทศและอุดมการณ์ในสงครามเย็นของยูโกสลาเวีย ในฐานะที่เป็นรัฐสังคมนิยมของยุโรปเพียงรัฐเดียวที่อยู่นอกกลุ่มตะวันออก และเป็นประเทศที่เชื่อมโยงทางเศรษฐกิจกับยุโรปตะวันตก ยูโกสลาเวียจึงสนับสนุนให้มีความสมดุลด้านความสัมพันธ์ที่เท่าเทียมกัน ที่มีต่อสหรัฐอเมริกา สหภาพโซเวียต และจีน 

การสิ้นสุดของสงครามเย็นและการล่มสลายของยูโกสลาเวียในเวลาต่อมา ดูเหมือนจะทำให้เกิดคำถามถึงการดำรงอยู่ของขบวนการนี้ และต่อมาได้รับการสืบทอดตำแหน่งประธานโดยอินโดนีเซียที่เน้นการปฏิบัติทางการเมืองเท่านั้น

อ้างอิง
-------

1. ↑  Martinović, S. (1983). "Foreign Policy of Yugoslavia". *Pakistan Horizon*. **36** (1): 28–31. JSTOR 41394717.
2. ↑  Iheanacho, Vitalis Akujiobi (1987). *Nonalignment: Cuba and Yugoslavia in the Nonaligned Movement 1979-1986* (Master's Thesis). North Texas State University. สืบค้นเมื่อ 12 May 2020.
3. ↑  "'Yugocentrism': Belgrade's Balancing Actas Friend of East, West and Nations In Between". *New York Times*: 12. 28 December 1964.
4. ↑  Schiavone, Giuseppe (2008). *International Organizations: A dictionary and directory* (Seventh ed.). Palgrave Macmillan. p. 250. ISBN 978-0-230-57322-2.
**เพิ่มพูน ทองศรี** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 สังกัดพรรคพลังประชาชน และเป็นอดีตสมาชิกวุฒิสภาจังหวัดบุรีรัมย์ รวมทั้งเป็นพี่ชายของ ทรงศักดิ์ ทองศรี รัฐมนตรีช่วยว่าการกระทรวงมหาดไทย ในรัฐบาลพลเอก ประยุทธ์ จันทร์โอชา และ เศรษฐา ทวีสิน

ประวัติ
-------

เพิ่มพูน ทองศรี เกิดเมื่อวันที่ 10 มกราคม พ.ศ. 2491 เป็นพี่ชายของ ทรงศักดิ์ ทองศรี และ รุ่งโรจน์ ทองศรี เขาจบการศึกษาสาขาการพัฒนาชุมชน จากมหาวิทยาลัยราชภัฏบุรีรัมย์ และปริญญาโทด้านการบริหารทรัพยากรบุคคล จากมหาวิทยาลัยราชภัฏมหาสารคาม

เพิ่มพูน ทองศรีมีบุตรชายเป็นนักการเมือง คือ จักรกฤษณ์ ทองศรี สมาชิกสภาผู้แทนราษฎรจังหวัดบุรีรัมย์

การทำงาน
--------

เพิ่มพูน ทองศรี เป็นนักการเมืองท้องถิ่นในจังหวัดบุรีรัมย์ เคยได้รับเลือกตั้งเป็นสมาชิกสภาจังหวัด (สจ.) 4 สมัย ต่อมาในปี 2543 ได้รับเลือกตั้งเป็นสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 ลำดับที่ 3 และได้รับเลือกตั้งเป็น ส.ส.สมัยแรก ต่อมาปี 2554 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 7 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง

ในปี 2557 นายเพิ่มพูน ลงสมัครรับเลือกตั้ง ส.ส.จังหวัดบุรีรัมย์ เขต 7 แต่การเลือกตั้งเป็นโมฆะ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 พรรคภูมิใจไทย

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  สภาผู้แทนราษฎร
2. ↑  เจาะสนามเลือกตั้งบุรีรัมย์ รุมสกรัม‘ภูมิใจไทย’ หวังดับฝัน‘อนุทิน-เนวิน’
3. ↑  รายชื่อปาร์ตี้ลิสต์ภูมิใจไทย
4. ↑  "ภท." โผล่สมัคร ส.ส.บุรีรัมย์ ครบ 9 เขต -นปช.หนุน "ขจรธน"
5. ↑  ปาร์ตี้ลิสต์ภท.ไม่พลิกโผ'อนุทิน'นัมเบอร์วัน'ปู่ชัย'ลำดับ2'ซัดดัมอีสาน'ลุ้นเข้าสภาเหนื่อย!
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2012-11-19 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2009-01-17 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
**ทหารเกณฑ์ ภาค 1** เป็นภาพยนตร์ไทยแนวคอมเมดี้ สร้างโดยไฟว์สตาร์โปรดักชั่น จากการกำกับของล้อต๊อก นำแสดงโดย หนิง–นิรุตติ์ ศิริจรรยา แสดงเป็น สุข, อี๊ด–ดวงใจ หทัยกาญจน์ ร่วมด้วย รอง เค้ามูลคดี แสดงเป็น รอง, เศรษฐา ศิระฉายา แสดงเป็น ต้อย, ล้อต๊อก แสดงเป็น หมู่ฉ่ำ แฉะสุวรรณ, สมพงษ์ พงษ์มิตร แสดงเป็น สมพงษ์, ท้วม ทรนง แสดงเป็น ผู้พัน และชูศรี มีสมมนต์ แสดงเป็น คุณนาย นอกจากนี้ยังได้พระเอกลิเกชื่อดังในยุคนั้นอย่างพงษ์ศักดิ์ สวนศรี มาร่วมแสดง เข้าฉายครั้งแรกเมื่อวันที่ 1 พฤษภาคม 2523

จากภาพยนตร์เรื่องนี้ส่งผลให้ ล้อต๊อก ได้รับรางวัลสุพรรณหงส์เงิน รางวัลพิเศษ ดาราตลกยอดเยี่ยม จากงานประกาศรางวัลสุพรรณหงส์ทองคำ ครั้งที่ 2

เนื้อเรื่อง
-----------

เรื่องราวของ รอง (รอง เค้ามูลคดี), ต้อย (เศรษฐา ศิระฉายา), และสุข (นิรุตติ์ ศิริจรรยา) 3 เพื่อนซี้จากสุพรรณบุรีที่มาขอให้ อาจารย์ยอด (ยอดธง บุญธูป) พรมน้ำมนต์ให้รอดพ้นจากการถูกเกณฑ์ทหาร แต่ทั้ง 4 ก็ไม่รอดจับได้ใบแดง

ที่ค่ายทหารทั้ง 4 ได้เจอกับ สมพงษ์ (สมพงษ์ พงษ์มิตร) ทหารโข่ง, หมู่ฉ่ำ แฉะสุวรรณ (ล้อต๊อก) ครูฝึกจอมเฮี้ยบ และพงษ์ศักดิ์ (พงษ์ศักดิ์) พระเอกลิเกรวมถึงเพื่อนทหารคนอื่น ๆ ต่อมาหมู่ฉ่ำได้รับมอบหมายจาก ผู้พัน (ท้วม ทรนง) ให้หาทหารเกณฑ์ไปทำงานที่บ้านตามคำขอของ คุณนาย (ชูศรี มีสมมนต์) ผู้เป็นภรรยา 

หมู่ฉ่ำจึงเกณฑ์ รอง ต้อย สุข และสมพงษ์ ไปทำงานซึ่งที่นี่ สุข เกิดไปหลงรัก ลูกสาวผู้พัน (ดวงใจ หทัยกาญจน์) แต่เพราะหมู่ฉ่ำดันไปบอกคุณนายเรื่องที่ผู้พันโกหกว่าเป็นฝีมะม่วง ทำให้ผู้พันถูกคุณนายว่า รวมถึงสมพงษ์แอบดื่มเหล้าราคาแพงจนเมาหลับอยู่ในบ้าน ผู้พันจึงมีคำสั่งห้ามหมู่ฉ่ำพาตัวเองรวมถึง รอง ต้อย สุข และสมพงษ์ เข้ามาในบ้านอีก

จากนั้นทั้งกองพันได้รับคำสั่งให้ไปออกรบที่ชายแดนต่อสู้กับพวกคอมมิวนิสต์จนได้รับชัยชนะ ผู้บังคับบัญชาจึงมากล่าวแสดงความยินดี ระหว่างนั้นพวกคอมมิวนิสต์ได้ขับเครื่องบินมาทิ้งระเบิด ผู้พันจึงกล่าวขึ้นมาว่าจะปูนบำเหน็จให้ผู้ที่จัดการกับระเบิดได้ ทั้งขึ้นเงินเดือน เลื่อนยศ หมู่ฉ่ำที่อยากเลื่อนยศเป็นพันโทให้เท่ากับเมีย (เปียทิพย์ คุ้มวงศ์) จึงรีบไปอุ้มระเบิดมามอบให้กับผู้บังคับบัญชา แต่พลาดระเบิดทำงานเสียก่อน

นักแสดง
-------

* นิรุตติ์ ศิริจรรยา แสดงเป็น สุข
* ดวงใจ หทัยกาญจน์
* รอง เค้ามูลคดี แสดงเป็น รอง
* เศรษฐา ศิระฉายา แสดงเป็น ต้อย
* ล้อต๊อก แสดงเป็น หมู่ฉ่ำ แฉะสุวรรณ
* สมพงษ์ พงษ์มิตร แสดงเป็น สมพงษ์
* ท้วม ทรนง แสดงเป็น ผู้พัน
* ชูศรี มีสมมนต์ แสดงเป็น คุณนาย
* เปียทิพย์ คุ้มวงศ์ แสดงเป็น เมียหมู่ฉ่ำ
* พงษ์ศักดิ์ สวนศรี แสดงเป็น พงษ์ศักดิ์

อ้างอิง
-------

1. ↑  ทหารเกณฑ์ ภาค 1 (2523)
ผู้คนซื้อ เครื่องใช้ไฟฟ้าภายในบ้าน ที่ ห้างสรรพสินค้า ใน กรุงจาการ์ตา ประเทศอินโดนีเซีย 
**การบริโภค** นิยามว่าเป็นการใช้จ่ายเพื่อการได้รับมาซึ่งอรรถประโยชน์ เป็นแนวคิดสำคัญทางเศรษฐศาสตร์ และได้มีการศึกษาในสังคมศาสตร์อื่น ๆ อีกมากมาย สิ่งนี้มักจะมีมองในทางตรงกันข้ามกับการลงทุน ซึ่งจ่ายเพื่อทำให้ได้รับรายได้ในอนาคต 

สำนักวิชาของเศรษฐกรที่แตกต่างกันนิยามการบริโภคแตกต่างกัน นักเศรษฐศาสตร์กระแสหลัก นิยามว่าเป็นเพียงการซื้อขั้นสุดท้ายของการผลิตสินค้าและบริการที่ผลิตขึ้นใหม่โดยปัจเจกบุคคลเพื่อใช้ในการบริโภคได้ทันที ในขณะที่ประเภทอื่น ๆ ของค่าใช้จ่าย — โดยเฉพาะอย่างยิ่ง การลงทุนในสินค้าคงที่, การบริโภคสินค้าระดับกลาง และการใช้จ่ายภาครัฐ - จะอยู่ในประเภทอื่น (ดู ทางเลือกของผู้บริโภค ) เศรษฐกรคนอื่น ๆ นิยามการบริโภคกว้างมากขึ้น เป็นผลรวมของกิจกรรมทางเศรษฐกิจทั้งหมดที่ไม่เกี่ยวข้องกับการออกแบบ การผลิตและ การตลาด ของ สินค้าและบริการ (เช่นการเลือก การรับมาใช้ การใช้ การกำจัด และการนำมาใช้ใหม่สินค้าและบริการ 

เศรษฐกรให้ความสนใจเป็นพิเศษในความสัมพันธ์ระหว่างการบริโภคและรายได้ ตามที่ได้สร้างแบบจำลองโดยใช้ฟังก์ชันการบริโภค

ฟังก์ชัน
--------

เศรษฐศาสตร์เชิงพฤติกรรม ฟังก์ชันการบริโภคของเคนส์
-------------------------------------------------

ฟังก์ชั่นการบริโภคของเคนส์เป็นที่รู้จักกันในชื่อสมมติฐานรายได้สัมบูรณ์ เนื่องจากการบริโภคขึ้นอยู่กับรายได้ในปัจจุบันและไม่สนใจรายได้ในอนาคต (หรือขาดแคลน) ข้อวิจารณ์ของสมมติฐานนี้นำไปสู่การพัฒนา สมมติฐานรายได้ถาวรของมิลตัน ฟรีดแมน และสมมติฐานวงจรชีวิตของฟรังโก โมดิจานี่ 

แนวทางเชิงทฤษฎีล่าสุดมักจะใช้เศรษฐศาสตร์เชิงพฤติกรรมเป็นฐานคิด และเสนอว่าว่าหลักเชิงพฤติกรรมจำนวนหนึ่งสามารถนำมาใช้เป็นรากฐานทางเศรษฐศาสตร์จุลภาคสำหรับฟังก์ชั่นการบริโภคมวลรวมเชิงพฤติกรรม

การบริโภคและการผลิตในครัวเรือน
------------------------------

การบริโภคมวลรวมเป็นส่วนประกอบของอุปสงค์มวลรวม

การบริโภคถูกนิยามโดยนำไปเปรียบเทียบกับการผลิต ตามธรรมเนียมของสำนักวิชาเศรษฐศาสตร์ครัวเรือนของโคลัมเบีย ซึ่งเป็นที่รู้จักกันในนามเศรษฐศาสตร์ครัวเรือนใหม่ การบริโภคในเชิงพาณิชย์จะต้องนำไปวิเคราะห์ในบริบทของการผลิตในระดับครัวเรือน ต้นทุนค่าเสียโอกาสของเวลาส่งผลกระทบต่อต้นทุนของการทดแทนการผลิตในบ้าน และท้ายที่สุดกระทบต่ออุปสงค์ต่อสินค้าและบริการเชิงพาณิชย์ ความยืดหยุ่นของอุปสงค์สำหรับสินค้าอุปโภคบริโภคก็เป็นฟังก์ชันของผู้ที่ทำงานบ้านในบ้านและคู่สมรสของพวกเขาชดเชยพวกเขาด้วยต้นทุนค่าเสียโอกาสในการผลิตภายในบ้านอย่างไร

ดูเพิ่มเติม
-----------

* อุปสงค์มวลรวม
* หนี้ผู้บริโภค
* การจำแนกประเภทของการบริโภคส่วนบุคคลตามวัตถุประสงค์ (COICOP)
* ทางเลือกของผู้บริโภค
* การคุ้มครองผู้บริโภค
* สมมติฐานวัฎจักรชีวิต
* การวัดรายได้ประชาชาติและผลผลิต
* การบริโภคที่มากเกินไป
* สมมติฐานรายได้ถาวร
* รายการของตลาดผู้บริโภคที่ใหญ่ที่สุด
**เจ้าพระยามหาเสนา** นามเดิม **เสน** เป็นบุตรชายของเจ้าพระยาเพ็ชร์พิไชย (ใจ) สมุหนายกในรัชสมัยสมเด็จพระเจ้าอยู่หัวบรมโกศ ซึ่งสืบเชื้อสายจากเจ้าพระยาบวรราชนายก (เฉกอะหมัด) ขุนนางคนสำคัญในรัชสมัยสมเด็จพระเจ้าทรงธรรมและสมเด็จพระเจ้าปราสาททอง

ประวัติ
-------

เจ้าพระยามหาเสนา (เสน) เป็นบุตรคนที่ 3 ของเจ้าพระยาเพ็ชร์พิไชย (ใจ) กับท่านแฉ่ง ท่านมีพี่สาวคนหนึ่งชื่อ **แก้ว** ได้แต่งงานกับ เจ้าพระยามหาเสนา ที่สมุหพระกลาโหมในรัชสมัยสมเด็จพระเจ้าอยู่หัวบรมโกศและมีบุตรด้วยกันถึง 3 คนโดยคนสำคัญที่สุดชื่อ **ปลี** ซึ่งต่อมาคือ **เจ้าพระยามหาเสนา** สมุหพระกลาโหมคนแรกในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านได้รับราชการในวังหน้าตั้งแต่สมัยเจ้าฟ้าธรรมาธิเบศ (เจ้าฟ้ากุ้ง) ที่ **พระยาเสน่หาภูธร** จางวางมหาดเล็ก ต่อมาเมื่อเจ้าฟ้ากุ้งสิ้นพระชนม์ พระเจ้าอยู่หัวบรมโกศจึงโปรดเกล้าสถาปนาเจ้าฟ้ากรมขุนพรพินิต พระราชโอรสพระองค์เล็กขึ้นเป็นพระมหาอุปราชแทน พร้อมกับแต่งตั้งพระยาเสน่หาภูธรขึ้นเป็น **พระยาจ่าแสนยากร** จางวางกรมมหาดไทยต่อมาเมื่อพระเจ้าอยู่หัวบรมโกศสวรรคตในปี พ.ศ. 2301 พระมหาอุปราชจึงขึ้นครองราชย์ พร้อมกันนั้นโปรดให้แต่งตั้งข้าหลวงเดิมหลายท่านเป็นขุนนางชั้นผู้ใหญ่ โดยพระยาจ่าแสนยากรได้รับโปรดเกล้าฯ ให้เป็น **เจ้าพระยามหาเสนาที่สมุหพระกลาโหมอัครมหาเสนาบดีปักษ์ใต้** เช่นเดียวกับพี่เขยของท่าน

บุตร-ธิดา
---------

ด้านชีวิตครอบครัวของท่านท่านสมรสกับ ท่านพวงแก้ว ธิดาเจ้าพระยาธรรมาธิกรณ์ (ขุนทอง) มีบุตรธิดารวม 4 คน ได้แก่

1. เป็นหญิงชื่อ เป้า
2. เป็นหญิงชื่อ แป้น
3. เป็นหญิงชื่อ ทองดี (หญิงทั้ง 3 คนพม่าเอาตัวไป ในคราวเสียพระนครศรีอยุธยา)
4. เป็นชายชื่อ บุญมา ต่อมาคือ เจ้าพระยาอรรคมหาเสนา สมุหพระกลาโหม ในสมัยรัชกาลที่ 2

ต่อมาท่านสมรสอีกครั้งกับหม่อมบุญศรี ภรรยาพระราชทานจากเจ้าฟ้าธรรมธิเบศไชยเชษฐสุริยวงศ์ มีบุตรชาย 1 คน ได้แก่ บุนนาค ซึ่งต่อมาคือเจ้าพระยามหาเสนา (บุนนาค) สมุหพระกลาโหมคนที่ 2 แห่งกรุงรัตนโกสินทร์

อ้างอิง
-------
**เมืองกุยบุรี** หรือ **เมืองกุย** เป็นเมืองโบราณในสมัยกรุงศรีอยุธยา มีวัดกุยบุรีเป็นศูนย์กลางชุมชน ไม่มีประวัติแน่ชัดว่าสร้างขึ้นเมื่อใด ตัวเมืองตั้งอยู่บริเวณฝั่งแม่น้ากุยบุรีด้านเหนือ ตั้งอยู่ในตำบลกุยบุรี อำเภอกุยบุรี จังหวัดประจวบคีรีขันธ์ ปัจจุบันมีการสร้างกำแพงเมืองกุยบุรีจำลองเพื่อพยายามบอกเล่าเรื่องราวประวัติและความสำคัญของป้อมยันทัพพม่าครั้งเมื่อมีการใช้สู้รบกับข้าศึกในสมัยอยุธยา รวมทั้งมีการตั้งศาลเจ้าเมืองกุยบุรีอยู่ทางทิศเหนือของเนินโบราณสถาน

ประวัติและการบันทึก
-------------------

เมืองกุยปรากฏชื่อในแผนที่ประเทศสยามในสมัยสมเด็จพระนารายณ์มหาราช ซึ่งวาดโดยชาวฝรั่งเศสที่เข้ามาพร้อมกับลาลูแบร์ โดยระบุชื่อเมืองว่า *Couil*

บันทึกการเดินทางของ แซมวล ไวต์ (Samuel White) ที่บันทึกการเดินทางจากเมืองมะริดมายังกรุงศรีอยุธยา โดยผ่านเข้ามาทางด่านสิงขร มายังเมืองกุยบุรีเมืองปราณบุรีเมืองเพชรบุรีแล้วลงเรือล่องแม่น้ำขึ้นมายังกรุงเทพฯ และกรุงศรีอยุธยา

จดหมายเหตุการเดินทางของสังฆราชแห่งเบริธซึ่งเดินทางมายังกรุงศรีอยุธยา พ.ศ. 2205 ระบุว่ากำแพงเมืองกุยทำด้วยไม้ มีบ้านอยู่ประมาณ 200 หลังคาเรือน

จากหลักฐานในกฎหมายตราสามดวงซึ่งพระบาทสมเด็จพระพุทธยอดฟ้าจุฬาโลกมหาราชได้โปรดให้ชำระขึ้นมีความว่า "สมัยพระบรมไตรโลกนาถ แห่งกรุงศรีอยุธยา มีพระราชโองการสั่งว่า บรรดาข้าราชการ ณ หัวเมืองปักษ์ใต้ ฝ่ายเหนือทั้งปวงให้ถือศักดินาตามพระราชบัญญัติหัวเมือง และมีข้อความตามพระราชบัญญัติหัวเมืองบัญญัติไว้ว่าออกพระพิไชยภักดีศรีวิสุทธิสงคราม เมืองกุย หรือเจ้าเมืองกุย ให้ถือศักดินาสามพัน เป็นเมืองจัตวา"

มีตำนานในท้องถิ่นเล่าขานว่า บรรพบุรุษชาวเมืองกุยได้ใช้ป้อมยันทัพพม่าทำการรบแบบกองโจรด้านทานพม่า รวมทั้งเป็นม้าเร็วนำใบบอกไปยังเมืองต่าง ๆ จนถึงกรุงศรีอยุธยา จนได้รับสมญานามว่า "เสือกุย" จากวีรกรรมดังกล่าว

โบราณสถาน
---------

โบราณสถานตั้งอยู่ในพื้นที่ทางทิศใต้ของวัดกุยบุรี มีลักษณะเป็นเนินดินและมีวัชพืชปกคลุม บนเนินดินมีซากโบราณสถานที่ก่อสร้างด้วยอิฐและก้อนหินใหญ่ ทำให้ไม่สามารถเห็นลักษณะที่แท้จริงของตัวป้อมได้ มีขนาดกว้างประมาณ 16 เมตร สูงประมาณ 4–5 เมตร ปัจจุบันเหลืออยู่เพียงเนินดินเดียว

มีสิ่งก่อสร้างที่เป็นป้อมโบราณซึ่งสันนิษฐานว่าคงเป็นชุมชนที่ช่วยสกัดทัพพม่าเมื่อยกมาตีกรุงศรีอยุธยา ลักษณะป้อมมีสภาพไม่ชัดเจน แต่ยังมีโครงเดิมอยู่บ้าง แต่เดิมริมคลองกุยหรือแม่น้ำกุยบุรีมีอยู่ 11 ป้อม ปัจจุบันเหลือหลักฐานให้เห็นเพียงป้อมเดียว

อ้างอิง
-------

1. ↑  สุเมธ สารีวงษ์. "ประจวบฯ ในสมัยอยุธยา : เส้นทางข้ามคาบสมุทรและชุมชนชายฝั่งทะเล" (PDF). กรมศิลปากร.
2. ↑  กรมศิลปากร. (2530). *จดหมายเหตุการเดินทางของพระสังฆราชแห่งเบริธประมุขมิสซังสู่อาณาจักรโคจินจีน*. หน้า 44
3. ↑  "ป้อมยันทัพพม่า". ฐานข้อมูลแหล่งโบราณคดีที่สำคัญในประเทศไทย.
4. ↑  "ชุมชนเมืองกุยบุรี". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
5. ↑  "ประวัติความเป็นมา". สำนักงานเทศบาลตำบลกุยบุรี.[*ลิงก์เสีย*]
**ป้อมชยครห์** (ราชสถานและฮินดี: जयगढ़ क़िला; อังกฤษ: Jaigarh Fort) ตั้งอยู่บริเวณเชิงเขาชีลกาทีลา (เขาแห่งอินทรี) ซึ่งเป็นส่วนหนึ่งของเทือกเขาอะระวัลลี โดยตั้งอยู่สูงเหนือกว่าป้อมอาเมร์ ซึ่งเบื้องล่างนั้นเป็นทะเลสาบเมาตา ซึ่งใกล้กับเมืองอาเมร์ ชานเมืองชัยปุระ ในรัฐราชสถาน ประเทศอินเดีย สร้างโดยมหาราชาสะหวายจัย สิงห์ที่ 2 ในปีค.ศ. 1726 เพื่อใช้สำหรับอารักขาป้อมอาเมร์ และพระราชวังอาเมร์ซึ่งตั้งอยู่ภายในอันเป็นพระราชฐานของพระองค์

ป้อมชยครห์แนวกำแพงเมืองป้อมชยครห์ (ด้านบน) มองจากบริเวณป้อมอาเมร์เบื้องล่าง
ป้อมแห่งนี้มีการออกแบบทางโครงสร้างสถาปัตยกรรมที่คล้ายคลึงกับป้อมอาเมร์ และยังนิยมเรียกกันว่า "ป้อมชัย" (ป้อมแห่งชัยชนะ) ซึ่งกินความยาวรวม 3 กิโลเมตร (1.9 ไมล์) ทางด้านทิศเหนือจรดใต้ และกว้างประมาณ 1 กิโลเมตร (0.62 ไมล์) ในป้อมแห่งนี้เป็นที่ตั้งของปืนใหญ่ "ชัยวนา" (Jaivana) ซึ่งมีน้ำหนักถึง 50 ตัน ซึ่งได้ทำการหลอมโลหะและผลิตภายในป้อมแห่งนี้ โดยในขณะที่สร้างนั้นถือเป็นปืนใหญ่ที่มีขนาดใหญ่ที่สุดในโลกซึ่งมีล้อสามารถเคลื่อนย้ายได้ ภายในป้อม มีสวนที่ตกแต่งอย่างสวยงาม และหมู่พระตำหนักซึ่งประกอบด้วย "ลักษมีวิลาส" (Laxmi Vilas), "ลลิตมนเทียร" (Lalit Mandir), "วิลาสมนเทียร" (Vilas Mandir) และ "อารามมนเทียร" (Aram Mandir) ซึ่งใช้สำหรับสมาชิกพระราชวงศ์เวลาเสด็จมาประทับที่ป้อมแห่งนี้ นอกจากนี้ยังพบ "ศุภัตนิวาส" (Shubhat Niwas) ซึ่งเป็นโถงสำหรับรวมพล โรงงานผลิตอาวุธ และพิพิธภัณฑ์ ป้อมชยครห์ และป้อมอาเมร์นั้นเชื่อมต่อกันด้วยทางเดินลับใต้ดิน จึงมักถือว่าป้อมทั้งสองนี้เป็นสถานที่เดียวกัน

อ้างอิง
-------

1. 1 2  Pippa de Bruyn; Keith Bain; David Allardice; Shonar Joshi (2010). *Frommer's India*. Frommer's. pp. 521–522. ISBN 978-0-470-55610-8.
2. 1 2 3  D. Fairchild Ruggles (2008). *Islamic gardens and landscapes*. University of Pennsylvania Press. pp. 205–206. ISBN 978-0-8122-4025-2. สืบค้นเมื่อ 16 April 2011.
3. 1 2  "Jaigarh Fort – Jaipur, India". cs.utah.edu. คลังข้อมูลเก่าเก็บจากแหล่งเดิมเมื่อ 11 March 2014. สืบค้นเมื่อ 14 April 2011.
4. 1 2 3  "Jaipur". Jaipur.org.uk. สืบค้นเมื่อ 16 April 2011.

วิกิมีเดียคอมมอนส์มีสื่อที่เกี่ยวข้องกับ **ป้อมชยครห์**
ช็อกโกแลตร้อนตกแต่งด้วยวิปครีมและเกล็ดช็อกโกแลต
**ช็อกโกแลตร้อน** (อังกฤษ: hot chocolate) หรือ **โกโก้ร้อน** (อังกฤษ: hot cocoa) เป็นเครื่องดื่มร้อนชนิดหนึ่งซึ่งประกอบด้วยช็อกโกแลตหรือเนื้อโกโก้ผสมกับนมหรือน้ำร้อน มักเติมความหวานลงไปและตกแต่งด้วยวิปครีมหรือมาร์ชแมลโลว์ ช็อกโกแลตร้อนที่ทำจากช็อกโกแลตที่ละลายแล้วบางครั้งเรียกว่า ช็อกโกแลตสำหรับดื่ม (drinking chocolate) เนื่องจากมีความหวานน้อยกว่าและความเข้มข้นมากกว่า

เครื่องดื่มช็อกโกแลตชนิดแรกสันนิษฐานว่าคิดค้นขึ้นโดยชาวมายาเมื่อประมาณ 2,500–3,000 ปีก่อน และเครื่องดื่มโกโก้ได้กลายมาเป็นส่วนหนึ่งของวัฒนธรรมแอซเท็กในช่วง ค.ศ. 1400 ซึ่งเรียกเครื่องดื่มชนิดนี้ว่า *xocōlātl* จากนั้นก็ได้กลายเป็นที่นิยมในทวีปยุโรปหลังจากที่เข้ามาจากเม็กซิโกในดินแดนโลกใหม่และมีการเปลี่ยนแปลงต่าง ๆ หลายอย่างนับจากนั้นเป็นต้นมา ช็อกโกแลตร้อนยังถูกใช้ทางการแพทย์เพื่อรักษาอาการเจ็บป่วยบางอย่าง เช่น โรคตับ โรคกระเพาะอาหาร จนถึงคริสต์ศตวรรษที่ 19

อ้างอิง
-------

1. ↑  Grivetti, Louis E.; Shapiro, Howard-Yana (2009). *Chocolate: history, culture, and heritage*. John Wiley and Sons. p. 345. ISBN 978-0-470-12165-8.
2. ↑  Trivedi, Bijal (July 17, 2012). "Ancient Chocolate Found in Maya "Teapot"". *National Geographic*. สืบค้นเมื่อ July 15, 2017.
ราชมังคลากีฬาสถาน แขวงหัวหมาก เขตบางกะปิ กรุงเทพมหานคร ประเทศไทย สนามกีฬากลางแจ้งที่ใหญ่ที่สุดในประเทศไทย และเป็นสนามเหย้าของทีมฟุตบอลทีมชาติไทยด้วย
สนามกีฬาจากาบาริง สนามกีฬาที่ใช้แข่งขันกีฬาซีเกมส์ครั้งที่26 ตั้งอยู่ที่ ปาเลมบัง อินโดนีเซีย
**สนามกีฬา** เป็นสถานที่ที่สร้างขึ้นภายในศูนย์กีฬา เพื่อใช้ในการแข่งขันกีฬา มีพื้นที่สำหรับการแข่งขัน และพื้นที่สำหรับผู้ชม ที่ออกแบบมาเพื่อนั่ง หรือยืน เพื่อชมการแข่งขัน

ประวัติของสนามกีฬา
------------------

คำว่าสนามกีฬาในภาษาอังกฤษ คือ Stadium มาจากภาษากรีก คือ "stadion" (στάδιον) แปลว่า สถานที่ที่มีคนยืนอยู่ สนามกีฬาเก่าแก่ที่เป็นรู้จักกันดีคือ สนามโอลิมเปีย ที่ประเทศ กรีซ และสนาม โคลอสเซี่ยม ที่ประเทศโรม , อิตาลี

สนามกีฬาสมัยใหม่
----------------

### รูปแบบ

### การออกแบบ

### อัฒจันทร์

ดูเพิ่ม
-------

* รายชื่อสนามกีฬาเรียงตามความจุ
* สนามฟุตบอล
* ศูนย์กีฬา

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ สนามกีฬา

| * ด
* ค
* ก
โครงสร้างพื้นฐาน |
| --- |
| 
* สะพาน
* คลอง
* ทางข้ามแหล่งน้ำ
* เขื่อน
* การระบายน้ำ
* สะพานลอย
* ทางแยกต่างระดับ
* คันดิน
* ทางยกระดับ
* การขนส่งทางสายท่อ
* ถนน
* ทางเชื่อมลอยฟ้า
* ท่อระบายน้ำ
* อุโมงค์

 |
| 
* *ดูเพิ่ม:* สถาปัตยกรรม
* อะรีนา
* วิศวกรรมโยธา
* การก่อสร้าง
* สนามเด็กเล่น
* สาธารณะ
* สนามกีฬา
* โรงละคร
* สวนสาธารณะของเมือง

 |